CELEX: C2006/294/27
Language: lv
Date: 2006-12-02 00:00:00
Title: Apvienotās lietas C-290/05 un C-333/05: Tiesas (pirmā palāta) spriedums 2006. gada 5. oktobrī ( Bács-Kiskun Megyei Bíróság , Hajdú-Bihar Megyei Bíróság (Ungārijas Republika) lūgums sniegt prejudiciālu nolēmumu) — Ákos Nádasdi (C-290/05) pret Vám- és Pénzügyőrség Észak-Alföldi Regionális Parancsnoksága un Ilona Németh (C-333/05) pret Vám- és Pénzügyőrség Dél-Alföldi Regionális Parancsnoksága (Iekšējie nodokļi — Reģistrācijas nodeva, ko piemēro mehāniskajiem transportlīdzekļiem — Lietoti mehāniskie transportlīdzekļi — Imports)

2.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 294/16
            
         Tiesas (pirmā palāta) spriedums 2006. gada 5. oktobrī (Bács-Kiskun Megyei Bíróság, Hajdú-Bihar Megyei Bíróság (Ungārijas Republika) lūgums sniegt prejudiciālu nolēmumu) — Ákos Nádasdi (C-290/05) pret Vám- és Pénzügyőrség Észak-Alföldi Regionális Parancsnoksága un Ilona Németh (C-333/05) pret Vám- és Pénzügyőrség Dél-Alföldi Regionális Parancsnoksága
   
   (Apvienotās lietas C-290/05 un C-333/05) (1)
   
   (Iekšējie nodokļi - Reģistrācijas nodeva, ko piemēro mehāniskajiem transportlīdzekļiem - Lietoti mehāniskie transportlīdzekļi - Imports)
   (2006/C 294/27)
   Tiesvedības valoda — ungāru
   Iesniedzējtiesa
   Bács-Kiskun Megyei Bíróság, Hajdú-Bihar Megyei Bíróság
   Lietas dalībnieki pamata procesā
   
      Prasītājas: Ákos Nádasdi (C-290/05), Ilona Németh (C-333/05)
   
      Atbildētājas: Vám- és Pénzügyőrség Észak-Alföldi Regionális Parancsnoksága (C-290/05) un Vám- és Pénzügyőrség Dél-Alföldi Regionális Parancsnoksága (C-333/05)
   Priekšmets
   Lūgums sniegt prejudiciālu nolēmumu — Hajdú-Bihar Megyei Bíróság — EK līguma 90. panta pirmās daļas interpretācija — Reģistrācijas nodeva, ar ko mehāniskos transportlīdzekļus apliek, tos pirmo reizi nododot ekspluatācijā dalībvalsts teritorijā, un ar ko neapliek lietotus mehāniskos transportlīdzekļus, kas dalībvalsts teritorijā ekspluatācijā ir nodoti pirms 2004. gada 1. februāra, kuru aprēķina neatkarīgi no mehāniskā transportlīdzekļa vērtības
   Rezolutīvā daļa
   
               1)
            
            
               Tāda kā ar Ungārijas 2003. gada Likumu Nr. CX par reģistrācijas nodevu (a regisztrációs adóról szóló 2003. évi CX. törvény) ieviestā nodeva, ar ko vieglās automašīnas apliek nevis tāpēc, ka tās šķērso robežu, bet cita iemesla dēļ, nav uzskatāma par ievedmuitas nodokli vai maksājumu ar līdzvērtīgu iedarbību EKL 23. un 25. panta nozīmē.
            
         
               2)
            
            
               EKL 90. panta pirmā daļa ir jāinterpretē tādējādi, ka šī norma iestājas pret tādu nodevu kā tā, kas ir ieviesta ar Likumu par reģistrācijas nodevu, tiktāl, ciktāl
               
                           —
                        
                        
                           šī nodeva ir piemērojama lietotiem transportlīdzekļiem, nododot tos ekspluatācijā dalībvalsts teritorijā pirmo reizi, un
                        
                     
                           —
                        
                        
                           tās summa, kas noteikta atkarībā vienīgi no transportlīdzekļu tehniskajiem rādītājiem (dzinēja tips, dzinēja tilpums) un to klasifikācijas saistībā ar vidi, tiek aprēķināta, neievērojot to vērtības samazināšanos, no kā izriet, ka, nodevu piemērojot lietotiem transportlīdzekļiem, ko importē no citām dalībvalstīm, tās summa pārsniedz minētās nodevas summu, ko ietver līdzīgu lietotu importa dalībvalstī jau reģistrētu transportlīdzekļu atlikusī vērtība.
                        
                     Salīdzinājums ar lietotiem transportlīdzekļiem, kas ekspluatācijā attiecīgajā dalībvalstī nodoti pirms minētās nodevas ieviešanas, neattiecas uz lietu.
            
         
               3)
            
            
               33. pants Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze neiestājas pret tādas nodevas iekasēšanu kā tā, kas ir ieviesta ar Likumu par reģistrācijas nodevu, kuras apliekamais objekts nav apgrozījums un kas tirdzniecībā starp dalībvalstīm nerada formalitātes, šķērsojot robežas.
            
         
      (1)  OV C 296, 26.11.2005.
   
      OV 315, 10.12.2005.